**SMJERNICE ZA UKLJUČIVANJE PRINCIPA RAVNOPRAVNOSTI SPOLOVA (GENDER MAINSTREAMING) I RODNO ODGOVORNOG BUDŽETIRANJA U PROCES PLANIRANJA, DODJELE I PRAĆENJA UTICAJA GRANTOVA**

**Cilj ovog dokumenta**

Osnovni cilj ovog dokumenta je da utvrdi standarde za uključivanje principa ravnopravnosti spolova u proces planiranja, dodjele, upravljanja i monitoringa i evaluacije programa podrške kojima se finansiraju ili sufinansiranju projekti. Dokument je izradio Gender Centar Vlade FBIH/Gender Centar Vlade RS, u okviru projekta komponente 3 Projekta podrške Vladi Federacije BIH od strane Ambasade Velike Britanije Britanije *koji* provodi konzorcijum na čelu sa kompanijom PricewaterhouseCoopers i u saradnji sa lokalnom kompanijom Lucid Linx a koja se odnosi na pravni okvir i praksu dodjelu grantova i provodi se u saradnji sa Ministarstvom finansija Republike Srpske/ Ministarstvom finansija Federacije BiH.

**Šta je uključivanje principa ravnopravnosti spolova (gender mainstreaming)?**

Uključivanje principa ravnopravnosti spolova (gender mainstreaming) je instrument koji se koristi kako bi se u svim procesima donošenja programa i politika utvrdilo eventualno postojanje neravnopravnosti spolova, uzroka i posljedica i mjera koja teže otklanjanju tih neravnopravnosti. Ovaj pristup je sastavni dio Zakona o ravnopravnosti spolova u BIH (član 24.) ali i sve većeg broja propisa koji uređuju pitanje donošenja planova, programa i budžeta od strane nadležnih institucija i vlada. Pored toga i Gender akcioni plan BIH predstavlja osnovnu politiku i instrument uključivanje principa ravnopravnosti spolova (gender mainstreaming). Ovaj pristup je baziran na cikličnom procesu (vidi shemu ispod) koji ima identične faze kao i donošenje odluka za sve programe i politike.

Osnovna razlika u odnosu na druge procese donošenja odluka se ogleda u dodatnom uglu kojim se sagledavaju potrebe žena i muškaraca, dječaka i djevojčica i kreiranje posebnih programa mjera ukoliko su potrebe različite. Finansiranje i sufinansiranje projekata iz javnih sredstava predstavljaju idealnu priliku da institucije djeluju na neravnopravnost spolova.

**Zašto je uključivanje principa ravnopravnosti spolova (gender mainstreaming) bitno kod planiranja i dodjele javnih sredstava za grantove?**

Programi podrške koji uključuju principe ravnopravnosti imaju veće izglede da podrže ostvarivanje ciljeva ravnopravnosti spolova, prava žena i muškaraca, dječaka i djevojčica na način kako je to utvrđeno zakonima i javnim politikama u ovoj oblasti. Zakon o ravnopravnosti spolova u BiH utvrđuje obaveze svih nadležnih institucija da poduzmu mjere da osiguraju postizanje ciljeva ravnopravnosti spolova. Uključivanje principa ravnopravnosti spolova u proces planiranja, dodjele, upravljanja i monitoringa i evaluacije programa podrške kojima se finansiraju ili sufinansiranju projekti je također jedan od načina na koji se osigurava provođenje obaveza u pogledu rodno-odgovornog budžetiranja, principa koji je utvrđen procesom izrade dokumenta okvirnog budžeta.

**Kako se može djelovati za ravnopravnost spolova?**

Postoje različiti pristupi kako se kroz finansiranje i sufinansiranje projekta može uticati na ravnopravnost spolova a odluka o odgovarajućem pristupu ovisi od konteksta u kojem se projekti provode. Dva su osnovna pristupa i to a) projekti koji se specifično odnose na potrebe žena ili muškaraca i b) projekti u kojima je ravnopravnost spolova transverzalna tema.

Projekti koji se specifično odnose na potrebe žena ili muškaraca se najčešće sastoje od aktivnosti kojima se teži otkloniti neravnopravnost spolova kao što je: podrška ženama žrtvama nasilja u porodici, promocija zdravlja žena ili muškaraca, projekti koji su usmjereni na položaj žena u politici, projekti koji su usmjereni na uključivanje muškaraca na radna mjesta u kojima su muškarci podzastupljeni i sl.

**Dodirne tačke između procesa planiranja i dodjele i uključivanje principa ravnopravnosti spolova (gender mainstreaming)?**

Dodjela i upravljanje grantovima je bazirana na ključnim fazama koji uključuju proces planiranja, dodjele, upravljanja i monitoringa i evaluacije. Na ovaj način ove faze osiguravaju sistematičan, cjelovit, odgovora pristup koji je baziran na rezultatima. Uključivanje principa ravnopravnosti spolova kao transverzalne teme osnažuje sve ove faze i osigurava provođenje zakonskih obaveza. Pored toga ovaj pristup proširuje relevantnost, efektivnost i efikasnost programa podrške jer doprinosi sagledavaju stanja i učinka iz ugla potreba žena i muškaraca, dječaka i djevojčica. Kroz različite faze ovog procesa, mogu se identificirati ključna pitanja vezana za ravnopravnost spolova (predstavljeno na shemi ispod).

**Upravljanje**

**Evaluacija**

Šta je potrebno mjeriti da se procijeni uticaj grant shema na ravnopravnost spolova? Na koji način grant shema doprinosi postizanju ciljeva koji su koji su sadržani u javnim politikama za ravnopravnost spolova?

**Monitoring**

Kako osigurati da korisnici sredstava dosljedno postižu ciljeve u oblasti ravnopravnosti spolova? Kako jačati njihove kapacitete da djeluju za ravnopravnost spolova?

**05**

**01**

**02**

**03**

**04**

Kako osigurati da korisnici sredstava dosljedno postižu ciljeve u oblasti ravnopravnosti spolova? Kako jačati njihove kapacitete da djeluju za ravnopravnost spolova?

**Formulacija, objavljivanje i**

**procjena**

Kako osigurati da se što veći broj projekata koji uključuju principe ravnopravnosti budu predloženi za finansiranje? Kako osigurati vidljivost ciljeva u oblasti ravnopravnosti spolova u javnim pozivima?

Da li utvrditi posebne kriterije?

**Planiranje**

Da li je analiza ravnopravnosti spolova sastavni dio planiranja? Koji su najmanji standardi koji se mogu koristiti? Koju podršku bi mogao dati Gender Centar? Koja je uloga ROB?

**Planiranje**

Da li je analiza ravnopravnosti spolova sastavni dio planiranja? Koji su najmanji standardi koji se mogu koristiti? Koju podršku bi mogao dati Gender Centar? Koja je uloga ROB?

**Formulacija i**

**procjena**

Kako osigurati da se što veći broj projekata koji uključuju principe ravnopravnosti budu predloženi za finansiranje? Kako osigurati vidljivost ciljeva u oblasti ravnopravnosti spolova u javnim pozivima?

Da li utvrditi posebne kriterije?

**PRAKTIČNA PRIMJENA – PLANIRANJE I DODJELA JAVNIH SREDSTAVA ZA GRANTOVE I RAVNOPRAVNOST SPOLOVA**

U nastavku ovog dokumenta dati su praktični primjeri veze između procesa planiranja i dodjele javnih sredstava za grantova i ravnopravnost spolova. Primjeri su bazirani listi pitanja na koja je potrebno odgovoriti tokom svih faza planiranja i dodjele grantova uključujući i monitoring i evaluaciju. Na ovaj način se davaocima sredstava omogućava da odgovore na potrebnu uključivanja principa ravnopravnost spolova u sve faze. U tom procesu davaoci sredstava mogu računati na podršku od strane Gender Centra Vlade FBIH/Gender Centra Vlade RS kao institucija koje imaju posebna znanja u procesu uključivanja principa ravnopravnost spolova.

**Prvi korak se odnosi na planiranje i analiza stanja ravnopravnosti spolova.**

Cilj je da se procijeni ravnopravnosti spolova, posmatrajući specifične socijalni, ekonomski i politički aspekti kao što su rodne uloge i podjela rada, pristup i kontrola usluga i resursi, učešće na različitim nivoima, potrebama i interesima. Ova analiza se provodi kao dio analize stanja u procesu planiranja, ili kao zasebna analiza. U ovom dijelu se radi na postavljanju ciljeva i indikatora, koji su zasnovani na nalazima analize stanja ravnopravnosti spolova. U ovom procesu se koriste ista pravila kao i kod izrade javnih politika u skladu sa postojećim pravnim procesima.

**Drugi korak se odnosi na formulaciju, objavljivanje i procjenu.**

Ovo je faza koja je usmjerena prema krajnjim korisnicima u kojima davaoci sredstava komuniciraju svoje prioritete u oblasti ravnopravnosti spolova putem javnih poziva i ocjenjuju očekivani doprinos pojedinačnih prijedloga projekata. U procesu objavljivanja potrebno je poduzeti mjere da informacije o prilikama za finansiranje budu dostupni što većem broju organizacija a posebno onim koje imaju kapaciteta da doprinesu postizanju ciljeva u oblasti ravnopravnosti spolova.

**Treći korak se odnosi na upravljanje dodijeljenim grantovima i podršku korisnicima da se planirani ciljevi u oblasti ravnopravnosti spolova ostvaruju.**

U ovom procesu davaoci sredstava podržavaju korisnike sredstava da projekti ostvare pozitivan uticaj na ravnopravnost spolova odnosno da smanje mogućnost negativnog uticaja. Potrebu za ovom vrstom podrške je potrebno procijeniti u odnosu na korisnike sredstava jer kapaciteti za djelovanje za ravnopravnost spolova će biti različiti kod različitih korisnika. Na ovaj način se osigurava da se aktivnosti ili dijelovi aktivnosti provode u skladu sa pristupom koji je planiran.

**Četvrti i peti korak se odnose procjena rezultata i uticaja korištenjem monitoringa i evaluacije**.

Ključna pitanja o ravnopravnosti spolova trebaju da se prate kako bi se procijenilo na koji način pojedinačni projekti doprinose planiranim ciljevima odnosno do koje mjere je programom finansiranja ostvaren rezultat koji je planiran. Ovo je i ključni korak budući jer omogućava ocjenu do koje mjere se programom podrške uticalo na ravnopravnost spolova i ako nije zašto nije. Da bi se to postiglo potrebno je da davaoci sredstava planiraju rodno-osjetljive indikatore monitoringa i evaluacije u odnosu na ciljeve koji su utvrđeni u prvom koraku. Pravovremeno uključivanje rodno-osjetljivih indikatora u proces monitoringa i evaluacije olakšava mjerenje uticaja svakog pojedinačnog projekta kao i evaluacije uticaja čitavog programa podrške.

**Planiranje**

|  |  |  |  |
| --- | --- | --- | --- |
| **Osnovni cilj** | **Opća pitanja** | **Rodno osjetljiva pitanja** | **Ključne alatke** |
| Osigurati da planiranje uključuje elemente analize uticaja na ravnopravnost spolova  Neravnopravnost spolova je utvrđena za oblast granta | **Utvrđivanje osnovnog cilja politike –** šta želite postići?  **Osigurati potrebu za** – intervenciju i grant program – da li postoje druge opcije?  **Razmotrite** –   * + Mogućnost da se racionalizira ili uključi u vlastite programe?   + Drugi izvori finansiranja - transferi ili saradnja?   + Faktori ili trendovi iz donatorskog okruženja?   **Utvrdite pravila** – Zakoni, pravila i nadležnost  Kako ćemo mjeriti uspjeh?  Kako će se ključne informacije/podaci prikupljati? | Da li ste provjerili da li postoji javna politika (strategija, akcioni plan) za ravnopravnost spolova koju je donijela Vlada koja se odnosi na Vašu oblast?  Da li Gender centar konsultovan u procesu planiranja?  Da li u Vašoj instituciji postoji osoba koja je imenovana za ravnopravnost spolova i da li je ona uključena u proces planiranja?  Da li postoji analiza o uspješnosti prethodnog ciklusa dodjele koja analizira uticaj na žene i muškarce, dječake i djevojčice?  Da li postoji analiza stanja potreba žena i muškaraca, dječaka i djevojčica u ovoj oblasti?  Kakav je očekivani uticaj programa na M/Ž?  Kako će se ključne informacije/podaci prikupljati u odnosu na (ne)ravnopravnost spolova? | Javne politike  Mišljenje Gender centra  Žene i muškarci – publikacija  Izvještaji o stanju ravnopravnosti spolova  Posljednje preporuke CEDAW komiteta |

**Formulacija, procjena i upravljanje**

|  |  |  |  |
| --- | --- | --- | --- |
| **Osnovni cilj** | **Opća pitanja** | **Rodno osjetljiva pitanja** | **Ključne alatke** |
| Kako osigurati da se očekivani rezultat komunicira velikom broju organizacija?  Provjerite prihvatljivost i kvalitet prijava kako bi donijeli odluku sa jasnim obrazloženjem razloga kojima ste se vodili  Osigurati da što veći broj prijava adekvatno odgovara na pitanja (ne)ravnopravnosti spolova | (Pr)ocjena - 4 ključna pitanja za davaoce sredstava:   1. Da li **organizacija** koja podnosi prijavu „odgovara profilu“?   2. Da li je to **projekat\*** koji bi željeli podržati?  3. Da li ste uvjereni da će ta organizacija ostvariti **rezultate**?  4. Koliko će nas to **koštati?** | Ako je utvrđena neravnopravnost spolova da li je potrebno definirati posebni cilj(evi) ili kriteriji koji se odnose na tu oblast?  Da li javni poziv sadrži očekivani uticaj programa na ravnopravnost spolova?  Ukoliko su postavljeni posebni ciljevi ili kriteriji za ravnopravnost spolova da li je pribavljeno mišljenje od Gender centra?  Da li se u obrascu za prijedlog projekta zahtijevaju rodno osjetljive analize?  Koji broj projekata se odnosi na ravnopravnost spolova? | Utvrđivanje rodno osjetljivih kriterija i indikatora za nivo programa  Analiza prijedloga projekata  Analiza strukture organizacija  Analiza rodno odgovornog budžetiranja  Utvrđivanje rodno osjetljivih indikatora za projekte |

**Upravljanje**

|  |  |  |  |
| --- | --- | --- | --- |
| **Osnovni cilj** | **Opća pitanja** | **Rodno osjetljiva pitanja** | **Ključne alatke** |
| Osigurati da korisnici sredstava dosljedno postižu ciljeve i prikupljaju relevantne podatke o učinku  Osigurati postizanje ciljeva u oblasti ravnopravnosti spolova Unaprijediti kapacitete organizacija da djeluju za ravnopravnost spolova | Kako osigurati da korisnici sredstava postižu zacrtane ciljeve i ostvaruju planirane učinke?  Kako osigurati uspostavljanje sinergija između projekata koji se finansiraju i drugih projekata?  Kako osigurati podršku korisnicima sredstava u upravljanju?  Kako osigurati vidljivost davaoca sredstava? | Da li korisnici sredstava imaju znanja koja su potrebna da se djeluje za ravnopravnost spolova?  Koja vrsta podrške im je potrebna?  Kako povezati projekte sa aktivnostima drugih projekata koje se bave ravnopravnosti spolova?  Da li je osiguran jednak pristup informacijama o aktivnostima projekta za žene i muškarce, dječake i djevojčicama?  Da li se podaci o uticaju projekta na (ne)ravnopravnost spolova dostupni javnosti? | Analiza potreba za podrškom  Analiza periodičnog izvještaja o napretku u odnosu na ciljeve ravnopravnosti spolova  Intervjui i razgovori sa korisnicima sredstava  Zajedničke radionice |

**Monitoring**

|  |  |  |  |
| --- | --- | --- | --- |
| **Osnovni cilj** | **Opća pitanja** | **Rodno osjetljiva pitanja** | **Ključne alatke** |
| Osigurati da se podaci o učincima projekata prikupljaju i evidentiraju  Izradi jasan plan monitoringa i podataka koji je neophodno prikupiti  Osigurati postojanja posebnih elemenata monitoringa koji se odnose na ravnopravnost spolova | Potrebno je usaglasiti sljedeće:  Kako će se učinak pratiti tj. Kako izgleda sam okvir  Format izvještavanja i frekvencija  Evidencije i dodatni dokazi koji su neophodni (jer je često teško rekonstruisati događaje)  Okvire za usaglašavanje promjena aktivnosti ili planiranih učinaka  Neke od ovih informacija (npr. Izvještavanje) mogu biti navedeni u ugovor o finansiranju a da se neki drugi detalji usaglase naknadno (npr. Specifični ciljevi projekta) | Da li postoje rodno osjetljivi indikatori?  Koji uticaj su pojedinačne aktivnosti imale na unapređenje stanja ravnopravnosti spolova?  Koje su naučene lekcije ili utvrđeni izazovi sa aspekta uticaja na ravnopravnost spolova?  Kako je ravnopravnost spolova integrirana u sistem/plan monitoringa? | Početna analiza  Plan monitoringa  Prikupljeni dokazi o učinku |

**Evaluacija**

|  |  |  |  |
| --- | --- | --- | --- |
| **Osnovni cilj** | **Opća pitanja** | **Rodno osjetljiva pitanja** | **Ključne alatke** |
| Osigurati da se podaci o učincima projekata prikupljaju i evidentiraju  Izradi jasan plan monitoringa i podataka koji je neophodno prikupiti  Osigurati postojanja posebnih elemenata monitoringa koji se odnose na ravnopravnost spolova | Tri su ključne vrste evaluacije programa  Ishod/ učinak (stvarni u odnosu na planirani)  Procesni (da li je bilo efektivno?)  Ekonomičnost (vrijednost za novac)  Ključna pitanja:  Šta se desilo?  Šta je stvoreno (izlazni rezultati)?  Koje promjene su nastale i za koga (učinak)?  Da li su ostvareni rezultati u vezi sa onim koje su originalno planirani?  Ako ne, zašto ne? | Da li opis posla evaluacije (ToR) uključuje pitanja koja su specifična za ravnopravnost spolova?  Da li je ravnopravnost spolova sastavni dio poziva za dodjelu sredstava? Ako da, koje promjene su se desile?  Da li program može imati negativni uticaj na ravnopravnost spolova?  Na koji način grant shema doprinosi postizanju ciljeva koji su koji su sadržani u javnim politikama za ravnopravnost spolova?  Da li su Gender Centri konsultovani kod evaluacije i/ili interpretacije nalaza evaluacije? | Analiza slučaja  Indikatori koji su sadržani u javnim politikama za ravnopravnost spolova  Pregled odgovora koji su pribavljeni  Pisma, emailovi, prigovori  Upitnici, intervjui, fokus grupe  Korisnici sredstava / krajnji korisnici |